20061223

P6_TA(2006)0542

Δαπάνες στον κτηνιατρικό τομέα *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση απόφασης του Συμβουλίου για την τροποποίηση της απόφασης 90/424/ΕΟΚ του Συμβουλίου σχετικά με ορισμένες δαπάνες στον κτηνιατρικό τομέα (COM(2006)0273 — C6-0199/2006 — 2006/0098(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2006)0273) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0199/2006),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου (A6-0409/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κινηθεί η διαδικασία συνεννόησης, που προβλέπεται από την κοινή δήλωση της 4ης Μαρτίου 1975, σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο·

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

6. αναθέτει στον Πρόεδρό του να διαβιβάσει την θέση του Κοινοβουλίου στο Συμβούλιο και την Επιτροπή.

Τροπολογία 1

Αιτιολογική σκέψη 8α (νέα)

(8α) Πρέπει να σημειωθεί η έλλειψη πληροφοριών σχετικά με τα αποτελέσματα των προγραμμάτων ελέγχου, εκρίζωσης και επιτήρησης συγκεκριμένων ζωικών ασθενειών στα διάφορα κράτη μέλη.

Τροπολογία 2

Αιτιολογική σκέψη 8β (νέα)

(8β) Πρέπει να σημειωθεί ότι υπάρχουν διάφορες στάσεις και συμπεριφορές για τις ίδιες ασθένειες στα διάφορα κράτη μέλη, ακόμη και στα γειτονικά, γεγονός που μπορεί να επηρεάσει την αποτελεσματικότητα των λαμβανόμενων μέτρων.

Τροπολογία 3

Αιτιολογική σκέψη 8γ (νέα)

(8γ) Πρέπει να δοθεί ιδιαίτερη προσοχή σε καταστάσεις έκτακτης ανάγκης, που απαιτούν πολύ υψηλές, αιφνίδιες και μη προγραμματίσιμες δαπάνες.

Τροπολογία 4

Άρθρο 1, σημείο 2

Άρθρο 16, στοιχείο αα) (νέο) (Απόφαση 90/424/ΕΟΚ)

αα) στήριξη των δράσεων διάδοσης των ορθών πρακτικών και παροχή κινήτρων για την υποβολή κοινών προγραμμάτων δύο ή περισσότερων κρατών μελών και παραμεθόριων περιοχών, εφόσον αυτό αποδειχτεί σημαντικό για τον έλεγχο, την εκρίζωση και την επιτήρηση μολυσματικών ζωικών ασθενειών, συμπεριλαμβανομένων των ζωονόσων·

Τροπολογία 5

Άρθρο 1, σημείο 4

Άρθρο 24, παράγραφος 1, δεύτερο εδάφιο (Απόφαση 90/424/ΕΟΚ)

Τροπολογία 6

Άρθρο 1, σημείο 4

Άρθρο 24, παράγραφος 1, εδάφιο 2α (νέο) (Απόφαση 90/424/ΕΟΚ)

Τροπολογία 7

Άρθρο 1, σημείο 4

Άρθρο 24, παράγραφος 2, πρώτο εδάφιο (Απόφαση 90/424/ΕΟΚ)

Τροπολογία 8

Άρθρο 1, σημείο 4

Άρθρο 24, παράγραφος 2, δεύτερο εδάφιο (Απόφαση 90/424/ΕΟΚ)

Τροπολογία 9

Άρθρο 1, σημείο 5

Άρθρο 26, εδάφιο 1α (νέο) (Απόφαση 90/424/ΕΟΚ) (

Τροπολογία 10

Άρθρο 1, σημείο 7α (νέο)

Άρθρο 43α (Απόφαση 90/424/ΕΟΚ)

(7α) Το άρθρο 43α αντικαθίσταται από το ακόλουθο κείμενο:

"Άρθρο 43α

Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο, ανά τέσσερα έτη, έκθεση σχετικά με την κατάσταση της υγείας των ζώων και το κόστος-όφελος από την εφαρμογή των προγραμμάτων στα διάφορα κράτη μέλη, περιλαμβανομένης περιγραφής των προκριθέντων κριτηρίων."

Τροπολογία 11

Άρθρο 2

Τροπολογία 12

Παράρτημα, περιπτώσεις 20α έως 20η (νέες)

- Λεύκωση των βοοειδών

- Ψευδοπανώλη των πτηνών (Νόσος του Newcastle)

- Νόσος Aujeszky (ψευδολύσσα)

- Βρουκέλλωση των χοίρων

- Μόλυνση από ερπητοϊό των βοοειδών τύπου 1 (BHV1)

- Προϊούσα πνευμονία των προβάτων (Maedi-Visna)

- Παραφυματίωση

- Mycoplasma gallisepticum

[1] Δεν έχει δημοσιευθεί ακόμη στην Επίσημη Εφημερίδα.

--------------------------------------------------